దక్షిణాది యువనటిమణుల్లో అనతికాలంలోనే స్టార్ హీరోయిన్ గా ఎదిగినవారిలో రకుల్ ప్రీత్ సింగ్ ఒకరు. దాదాపు అగ్ర నటులందరి సరసన రకుల్ నటించి, అలరించింది. తెలుగులోనే కాకుండా తమిళంలో కూడా పలు సినిమాలు చేసింది. అయితే, గత కొంత కాలంగా ఈ పంజాబీ భామకు అవకాశాలు తగ్గాయి. అమె నటిస్తున్న చిత్రాలు బాక్సాఫీసు వద్ద బొల్తా పడుతున్నాయన్న గుసగుసలు వినిపిస్తున్నాయి. ఎగిసి పడిన అలలా అమె సినీ ప్రయాణం సాగిందని చిత్రపురిలో చెవులు కొరుక్కునే వారూ లేకపోలేరు.
దీనిపై ఓ ఇంటర్వ్యూలో రకుల్ మాట్లాడుతూ, తన చేతిలో ప్రస్తుతం చిత్రాలు తక్కువగా వున్న విషయం నిజమనే అంగీకరించారు. జీవితం ఎప్పుడూ ఒకేలా ఉండదని చెప్పిన అమ్మడు.. ఈ రోజు ఉన్న ఫేమ్, రేపు ఉండకపోవచ్చనని కూడా తెలిపింది. వాస్తవాలను ఒప్పుకుంటే ఎలాంటి భయాలు ఉండవని చెప్పింది. తనకు పరుగు ఎప్పుడు ఆపాలో తెలుసని... ప్రేక్షకులకు తాను బోర్ కొడుతున్నానని అనిపించినప్పుడు తనంతట తానే ఇండస్ట్రీకి దూరమవుతానని తెలిపింది.
dakshinaadi yuvanatimanullo anatikaalamlone star heroin gaa ediginavaarilo rakul preet sing okaru. daadaapu agra natulandari sarasana rakul natinchi, alarinchindi. telugulone kakunda tamilamlo kuudaa palu cinimaalu chesindi. ayithe, gatha kontha kaalamgaa ee panjabi bhamaku avakaasaalu taggaayi. ame natistunna chitraalu baxafice vadda bolta padutunnayanna gusagusalu vinipistunnaayi. egisi padina alala ame cinee prayaanam saagindani chitrapurilo chevulu korukkune vaaruu lekapoleru.
deenipai oo interviewlo rakul maatlaadutuu, tana chetilo prastutam chitraalu takkuvagaa vunna vishayam nijamane angeekarinchaaru. jeevitam eppuduu okela undadani cheppina ammadu.. ee roju unna fame, repu undakapovachanani kuudaa telipindi. vaastavaalanu oppukunte elanti bhayalu undavani cheppindi. tanaku parugu eppudu aapaalo telusani... prekshakulaku taanu bor kodutunnanani anipinchinappudu tanantata taane industriki dooramavutaanani telipindi.